کیشوب مہندرا

کیشوب مہندرا (9 اکتوبر 1923ء - 12 اپریل 2023ء)  ایک ہندوستانی تاجر اور مہندرا گروپ کے چیئرمین  تھے۔ وہ پانچ دہائیوں تک مہندرا گروپ کی سربراہی کرنے کے بعد اگست 2012ء  میں چیئرمین کی حیثیت سے ریٹائر ہو گئے اور یہ عہدہ اپنے بھتیجے آنند مہندرا کو سونپ دیا۔    وہ وارٹن ، پنسلوانیا یونیورسٹی ، امریکہ سے گریجویٹ تھے۔ انہوں نے 1947 ءمیں مہندرا اینڈ مہندرا میں شمولیت اختیار کی، اور 1963ء میں چیئرمین کا عہدہ سنبھالا۔

تنظیمیں اور کمیٹیاں 
مہندرا کو حکومت ہند نے مختلف کمیٹیوں میں خدمات انجام دینے کے لیے مقرر کیا تھا، جن میں  کمپنی لا اور ایم آر ٹی پی، سنٹرل ایڈوائزری کونسل آف انڈسٹریز اور  سچر کمیشن  وغیرہ۔  1987ء میں انہیں فرانسیسی حکومت کی طرف سے Chevalier de l'Ordre National de la Légion d'honneur سے نوازا گیا۔  2004 ءسے 2010ء تکن وہ وزیر اعظم  کونسل برائے تجارت اور صنعت نئی دہلی کے رکن رہے۔

مہندرا ASSOCHAM کی اعلیٰ مشاورتی کونسل کے رکن تھے اور ایمپلائرز فیڈریشن آف انڈیا کے صدر ایمریٹس تھے۔ وہ آل انڈیا مینجمنٹ ایسوسی ایشن، نئی دہلی کے اعزازی  اور برطانیہ میں یونائیٹڈ ورلڈ کالجز (انٹرنیشنل) کی کونسل کے رکن تھے۔ 

وہ گڈ گورننس اور اخلاقیات کے حامی تھے اور انہوں نے کئی پبلیکیشنز اور فورمز میں اپنے خیالات کا اظہار کیا  بشمول ہارورڈ بزنس اسکول میں تخلیق ایمرجنگ مارکیٹس پروجیکٹ کے لیے ایک انٹرویو، جس کے دوران وہ مہندرا گروپ کے عالمی کاروباری گروپ میں ارتقا کے بارے میں بات کی۔  

مہندرا کو 2007ء میں ارنسٹ اینڈ ینگ نے لائف ٹائم اچیومنٹ ایوارڈ سے نوازا تھا۔  انہیں 2015 ء میں فروسٹ اینڈ سلیوان ایوارڈ برائے لیڈرشپ، انوویشن اور گروتھ سے نوازا گیا تھا۔

تنازعات 
مہندرا نے یونین کاربائیڈ انڈیا لمیٹڈ کے نان ایگزیکٹیو چیئرمین کے طور پر اس وقت خدمات انجام دی تھیں جب 1984 میں بھوپال گیس سانحہ پیش آیا تھا، جس میں 3,787 افراد ہلاک ہوئے تھے۔ 

جون 2010ء میں انہیں یونین کاربائیڈ کی ذیلی کمپنی کے چھ دیگر سابق ملازمین کے ساتھ جو ہندوستانی شہری  تھے اور ان کی عمریں  70سے اوپر  تھیں کو دو سال قید اور  (  ) جرمانے کی سزا سنائی گئی۔ فیصلے کے فوراً بعد سب کو ضمانت دے دی گئی۔

موت 
کیشوب مہندرا کا انتقال 12 اپریل 2023 ءکو 99 سال کی عمر میں ہوا۔

حوالہ جات 

ممبئی کی کاروباری شخصیات
2023ء کی وفیات
1923ء کی پیدائشیں
بھارت